Ivana Christová

Ivana Christová (* 10. august 1970, Prešov) je bývalá dvojnásobná kráľovná krásy a svetová modelka slovenskej národnosti s bulharsko-maďarskými koreňmi. Vo svojej rodnej krajine sa preslávila ako historicky prvá novodobá Miss Československa (1989), na medzinárodnej úrovni ako víťazka tzv. Maja Internacional (1989). Následne prenikla na titulné stránky popredných módnych časopisov a v 90. rokoch 20. storočia sa stala vyhľadávanou tvárou kozmetických značiek a reklamných kampaní. 

Na domácom trhu sa neskôr sporadicky pokúšala presadiť v hudobnom či filmovom priemysle, jej autorské príspevky v umeleckom žánri však nezaznamenali väčší ohlas. Nahrala dve profilové platne, Ivana (1998) a Flám (2000), na striebornom plátne nedostala príležitosť nad rámec epizódnych rolí. 

Zásadnejšie výsledky jej priniesli vedľajšie podnikateľské aktivity, ktoré zastrešuje prostredníctvom svojej umeleckej agentúry Orin Art s.r.o. (2000) a predovšetkým charitatívna služba. Po nadácii Ivana Christová deťom (1994), založila v novom tisícročí i vlastné občianske združenie Orin Panacea (2006), v dôsledku čoho bola nominovaná na cenu Slovenka roka (2012). V komerčnej sfére sa venuje primárne poradenstvu v kozmetickej oblasti. Žije v Bratislave, je rozvedená a má dcéru Danielu.

Filmografia 
 1995: Jak chutná smrt (r. M. Cieslar) – český hraný film na motívy rovnomenného diela od L. Mňačka, rola Daniely (v slovenčine)
 1999: O ľuďoch a čarodejníkoch (r. O. Keleová) – TV film, rola čarodejnice Harex
 2006: Prachy dělaj člověka (r. J. Chlumský a J. Kulhavý) – česká kriminálna komédia, cameo výstup

Diskografia 

 Štúdiové albumy
 1998: Ivana 
 2000: Flám

Ocenenia

Poznámky

Referencie

Externé odkazy 
  
 
 
 

 
Osobnosti z Prešova
Slovenské osobnosti bulharského pôvodu
Slovenské osobnosti maďarského pôvodu
Slovenské modelky
Slovenské popové speváčky
Slovenské speváčky ľudovej hudby
Slovenskí skladatelia modernej hudby
Slovenskí textári piesní
Slovenskí hudobní producenti
Slovenské filmové herečky
Slovenské televízne herečky
Slovenské televízne osobnosti
Slovenskí moderátori
Slovenskí podnikatelia
Slovenskí manažéri
Slovenskí aktivisti